**Τη ΔΕΥΤΕΡΑ 18/10/2021** ξεκινάει η δια ζώσης εκπαιδευτική διαδικασία. Όλοι οι φοιτητές κατά την προσέλευση τους θα πρέπει να λάβουν υπόψη και να εφαρμόσουν τα παρακάτω:

1. Η προσέλευση στην Αλεξάνδρεια Πανεπιστημιούπολη του ΔΙΠΑΕ θα πραγματοποιείται από δύο εισόδους (1 για αυτοκίνητα και 1 για πεζούς) όπου θα πραγματοποιείται έλεγχος των πιστοποιητικών covid (πιστοποιητικό εμβολιασμού, πιστοποιητικό αρνητικού rapid test ή πιστοποιητικό νόσησης μέχρι 6 μήνες). Τα πιστοποιητικά μπορεί να είναι τυπωμένα ή σε εφαρμογή κινητού.

Τα πιστοποιητικά αυτά θα δίνουν τη δυνατότητα πρόσβασης στο Ίδρυμα εφόσον έχει γίνει η καταχώρηση τους στην εφαρμογή [www.edupass.gov.gr](http://www.edupass.gov.gr) , η οποία θα ισχύει για 7 ημέρες από την ημερομηνία καταχώρησης. Η κατοχή πιστοποιητικών χωρίς την πιστοποίηση στο [www.edupass.gov.gr](http://www.edupass.gov.gr) **ΔΕΝ ΕΠΙΤΡΕΠΕΙ** τη δυνατότητα πρόσβασης.

Η καταχώρηση των φοιτητών στη πλατφόρμα edupass πραγματοποιείται με τη χρήση του αριθμού μητρώου Τμήματος του φοιτητή καθώς και του αριθμού μητρώου της ακαδημαϊκής ταυτότητας την οποία θα πρέπει να παρουσιάζετε κατά τον έλεγχο αν ζητηθεί.

**ΠΡΟΣΟΧΗ! Οι πρωτοετείς φοιτητές που δεν έχουν λάβει ακόμα τον αριθμό μητρώου και την ακαδημαϊκή τους ταυτότητα παρακαλούνται μέχρι την απόκτηση τους να εγγράφονται στην πλατφόρμα edupass.gov.gr επιλέγοντας την κατηγορία ΕΠΙΣΚΕΠΤΗΣ/TΡIA ΣΕ ΑΕΙ**

1. Η χρήση της ΜΑΣΚΑΣ είναι **υποχρεωτική** τόσο στους εσωτερικούς όσο και στους εξωτερικούς χώρους του ΑΕΙ όπου υπάρχει συνωστισμός.
2. Απαγορεύεται η άσκοπη παραμονή στο Ίδρυμα και ο συνωστισμός στους διαδρόμους έξω από τις αίθουσες
3. Οι φοιτητές θα προσέρχονται στις αίθουσες διδασκαλίας 10 λεπτά πριν την προκαθορισμένη ώρα του μαθήματος.
4. Οι φοιτητές κατά την είσοδο στην αίθουσα διδασκαλίας θα πρέπει να χρησιμοποιούν το διαθέσιμο αντισηπτικό που θα βρίσκεται στην είσοδο της αίθουσας και θα πρέπει να έχουν μαζί τους και ατομικό αντισηπτικό χεριών
5. Μετά το τέλος της κάθε διάλεξης ή του εργαστηρίου θα πρέπει να απομακρύνονται άμεσα από την αίθουσα διδασκαλίας και τους διαδρόμους του κτιρίου
6. Η πρόσβαση στη Γραμματεία θα γίνεται από την θυρίδα εξυπηρέτησης, στις προκαθορισμένες ώρες που ανακοινώνονται.
7. Σε περίπτωση εμφάνισης κρούσματος ή εμφάνιση συμπτωμάτων θα πρέπει να ενημερώνουν άμεσα τους υπεύθυνους Διαχείρισης Πιθανών Ύποπτων ή Επιβεβαιωμένων Κρουσμάτων covid-19, όπως έχουν οριστεί από το Τμήμα (κ. Κ**ΑΖΑΚΟΣ** στο email **kkazakos@ihu.gr και κ. ΜΗΝΑΣΙΔΟΥ** στο email **eminasid68@gmail.com**) καθώς και τον ιατρό τους.